Nikolass Sēfrenss
Nikolass Sēfrenss jaunākais (vācu: Söffrens, Seffrenz; dzimis 1662. gadā Ventspilī (kristīts 4. jūnijā), miris 1710. gada 5. augustā Ventspilī) bija koktēlnieks. Tiek uzskatīts par vienu no ievērojamākajiem baroka dekoratīvās tēlniecības pārstāvjiem Latvijā. Arodu apguvis pie sava tēva Nikolasa Sēfrensa vecākā, bija palīgs Ventspils kuģu būvētavā. Kopā ar Drogastu un Bēzi 1696. gadā ir darinājis Jelgavas pils baznīcas ērģeļu prospektu, kas nav saglabājies līdz mūsdienām. Tāpat ir izgatavojis Liepājas Svētās Annas baznīcas altāra retablu (1697) u.c. darinājumus baznīcnamiem. Miris 1710. gada 5. augustā Lielā mēra laikā.